钦定古今图书集成/明伦汇编/闺媛典/第061卷 > 许宗庆妻刘氏〈锺氏邓氏刘氏附〉
## 钦定古今图书集成/明伦汇编/闺媛典/第061卷 > 许宗庆妻刘氏〈锺氏邓氏刘氏附〉

按《赣州府志》：“刘氏，名润贞，瑞金庠生许宗庆妻。嘉靖
四十年，流寇入犯，宗庆挈家避陈石小寨，贼攻寨甚急，润贞告其母曰：‘此寨不守，吾其死矣。断不为贼污
以辱吾夫。时有刘尚卿妻锺氏，许受诰妻邓氏，李常
森妻刘氏，闻言愤激泪下。越四日，寨陷，润贞遂投崖，
锺、邓、刘三妇从之，俱死。有司奏闻旌表，仍立祠祀之’。”